Document ID: /roh_data/filtered/fineweb-2-filterrobots_roh.jsonl.gz/16188

Ensemen cun ils schefs da las regenzas dal Tirol e dal Tirol dal Sid s'han inscuntrads il minister da l’intern austriac Wolfgang Sobotka e ses collega d’uffizi talian Angelino Alfano sin il Brenner ad ina visita oculara.
Els han fatg a savair ch'igl na dettia al mument naginas controllas da cunfin a la ruta da transit dal Brenner.
Tenor Sobotka è il dumber da fugitivs ch’arrivian al Brenner sa reducì marcantamain grazia a las controllas da l’Italia. Ils plans da l’Austria da far controllas al Brenner èn vegnids crititgads cun vehemenza da l’Italia.
RR novitads 17:00